ກະຊວງຊັບພະຍາກອນ ແລະ ສິ່ງແວດລ້ອມ ຫວຽດນາມ ໄດ້ຊີ້ນຳ ແລະ ຮຽກຮ້ອງໃຫ້ບັນດາກະຊວງ, ຂະແໜງການ, ອົງການສູນກາງ, ອົງການຈັດຕັ້ງມະຫາຊົນ, ບັນດາແຂວງ, ນະຄອນໃນທົ່ວປະເທດ ຈັດຕັ້ງກິດຈະກຳຕ່າງໆ ເພື່ອຕອບສະໜອງວັນມະຫາສະມຸດໂລກ (8 ມິຖຸນາ), ສັບປະດາທະເລ ແລະ ໝູ່ເກາະ ຫວຽດນາມ ໂດຍສອດຄ່ອງກັບສະພາບຕົວຈິງ, ຮັບປະກັນຄວາມປອດໄພໃນການປ້ອງກັນ ແລະ ຄວບຄຸມ COVID-19 ແລະ ການພັດທະນາເສດຖະກິດ - ສັງຄົມໃນສະພາບປັດຈຸບັນ.
ຕາມນັ້ນແລ້ວ, ສັບປະດາທະເລ ແລະ ໝູ່ເກາະ ຫວຽດນາມ 2021 ດ້ວຍຫົວຂໍ້ “ການປົກປ້ອງຮັກສາມະຫາສະໝຸດ ແລະ ການພັດທະນາແບບຍືນຍົງຂອງການຫາລ້ຽງຊີບຢູ່ທະເລ ຫວຽດນາມ”.
ບັນດາຄຳຂວັນໂຄສະນາເຜີຍແຜ່ສຳລັບວັນມະຫາສະໝຸດໂລກ ແລະ ສັບປະດາທະເລ ແລະ ໝູ່ເກາະ ຫວຽດນາມ ລວມມີ: ປົກປັກຮັກສາອະທິປະໄຕເຂດທະເລ, ໝູ່ເກາະ ແມ່ນຄວາມຮັບຜິດຊອບ ແລະ ພັນທະຂອງພົນລະເມືອງທຸກຄົນ; ຮ່ວມແຮງຮ່ວມໃຈປະກອບສ່ວນ ເພື່ອເຂດທະເລ, ໝູ່ເກາະຂອງບ້ານເກີດເມືອງນອນ; ຮວ່າງຊາ ແລະ ເຈື່ອງຊາ ຢູ່ໃນໃຈຂອງພວກເຮົາຕະຫຼອດໄປ; ສາມັກຄີ, ເປັນເຈົ້າການ, ຜ່ານຜ່າຄວາມຫຍຸ້ງຍາກ ເພື່ອຮັກສາອະທິປະໄຕຢູ່ທະເລ, ໝູ່ເກາະຂອງຫວຽດນາມ.
ຮັບປະກັນຊີວິດການເປັນຢູ່ຂອງປະຊາຊົນເພື່ອການພັດທະນາແບບຍືນຍົງຂອງເສດຖະກິດທະເລ ຫວຽດນາມ; ຈົ່ງມີການກະທຳ ເພື່ອການພັດທະນາແບບຍືນຍົງຂອງມະຫາສະໝຸດ ແລະ ລະບົບນິເວດທາງທະເລ; ເສດຖະກິດສີຂຽວ ເພື່ອການພັດທະນາແບບຍືນຍົງຂອງທະເລ ແລະ ໝູ່ເກາະຂອງຫວຽດນາມ; ການພັດທະນາແບບຍືນຍົງຂອງເສດຖະກິດທະເລ - ບໍ່ມີໃຜຖືກປ່ອຍປະ; ການປົກປ້ອງມະຫາສະໝຸດບໍ່ໃຫ້ມີຢາງພາລາສຕິກ ແມ່ນການປົກປ້ອງອະນາຄົດຂອງພວກເຮົາ…
ຄຳຮຸ່ງ